Indiana Jones a nástroj osudu

Indiana Jones a nástroj osudu () je americký dobrodružno-akčný film z roku 2023 režiséra Jamesa Mangolda. Film bol uvedený do kín koncom júna.

Je to piaty a posledný diel filmovej ságy Indiana Jones s Harrisonom Fordom v hlavnej úlohe. Film mal pôvodne režírovať Steven Spielberg, ten však vo februári 2020 odstúpil z dôvodu, že séria potrebuje pohľad novej generácie.

 Dej 
Indiana Jones sa ocitne v novej ére, blíži sa k dôchodku, zápasí s tým, ako zapadnúť do sveta, ktorý ho akoby predbehol. Ale keď sa chápadlá až príliš známeho zla vracajú v podobe starého rivala, Indy si musí nasadiť klobúk a ešte raz zdvihnúť bič, aby sa starodávny a mocný artefakt nedostal do nesprávnych rúk.

 Fakty a zaujímavosti 
 S dĺžkou 142 minút ide o doposiaľ najdlhší film celej série.
 V slovenskom znení prepožičia hercovi Harrisonovi Fordovi hlas Peter Rúfus.
 Predošlé názvy pre film boli Indiana Jones a volanie osudu a Indiana Jones a disk osudu.
 V Česku je Jiří Štěpnička pre sériu dvorným Fordovým dabérom.
 Existovali teórie, že by hlavnú úlohu mohol hrať Bradley Cooper. Tie boli veľmi rýchlo pochované po tom, čo Harrison Ford potvrdil svoju účasť.
 Harrison Ford bude vo filme digitálne omladený.
 Spielberg oznámil, že ak by Harrison Ford nesúhlasil s natáčaním, projekt by bol ukončený.
 Prvý film zo ságy Indiana Jones, ktorý bol natočený digitálne miesto na 35mm film.
 Harrison Ford sa pred nakrúcaním vyjadril, že nebude vo filme hrať s Chrisom Prattom. Konkrétne odpovedal: „Buď on alebo ja“.
 Natáčanie začína dňa 4. júna 2021 a koniec nakrúcania avizuje producent Frank Marshall 26. februára 2022 na svojom Twitteri.

 Galéria 

 Referencie 

 Iné projekty 

 Externé odkazy 




 Indiana Jones a nástroj osudu v Lucasfilm 

Kategória:Filmy z 2023
Kategória:Filmy podľa názvu
Kategória:Indiana Jones
Kategória:Filmy USA
Kategória:Dobrodružné filmy USA
Kategória:Akčné filmy USA
Kategória:Filmové komédie USA